| ***Администрация на Mинистерския съвет*** | **Наръчник за изпълнение на**  **Оперативна програма**  **„Добро управление” 2014-2020** | ***Приложение III-T05-2*** |
| --- | --- | --- |
| ***Дирекция***  ***„Добро управление”*** | **Правила за извършване на финансови корекции по ОПДУ** | |
| Версия на наръчника: 2  Вариант на документа: 1 | *Одобрен от:*  *Ръководителя на Управляващия орган на Оперативна програма „Добро управление”* | Дата: 07.10.2015 г. |

**ПРАВИЛА ЗА ИЗВЪРШВАНЕ НА ФИНАНСОВИ КОРЕКЦИИ ПО ОПДУ**

**Изготвени съгласно чл. 11, ал. 2, т. 1 от Методологията за определяне на финансови корекции във връзка с нарушения, установени при възлагането и изпълнението на обществени поръчки и на договори по проекти, съфинансирани от Структурните фондове, Кохезионния фонд на Европейския съюз, Европейския земеделски фонд за развитие на селските райони, Европейския фонд за рибарство и фондовете от Общата програма „Солидарност и управление на миграционните потоци”, приета с ПМС № 134 от 05.07.2010 г.**

**1.** Целта на финансовите корекции е да се възстанови ситуацията, при която всички разходи, извършени в рамките на предоставената безвъзмездна финансова помощ, са в съответствие с приложимото национално и европейско законодателство. С извършването на финансови корекции се цели и подобряване на контрола и намаляване случаите на нередности.

**2.** Правилата се прилагат при констатиране на нарушения при:

2.1). възлагане на обществени поръчки по реда на Закона за обществените поръчки по проекти, съфинансирани със средства от ОПДУ;

2.2). възлагане на договори по реда на Постановление № 118 на Министерския съвет от 2014 г. за условията и реда за определяне на изпълнител от страна на бенефициенти на безвъзмездна финансова помощ от Европейския фонд за регионално развитие, Европейския социален фонд, Кохезионния фонд, Европейския фонд за морско дело и рибарство, Финансовия механизъм на Европейското икономическо пространство и Норвежкия финансов механизъм (ДВ, бр. 44 от 2014 г.);

2.3). изпълнението на сключените договори, възложени по реда на т. 2.1). или 2.2).

**3.** Финансовите корекции се извършват за нарушения на ЗОП и Постановление № 118 на Министерския съвет от 2014 г., съгласно Методологията за определяне на финансови корекции. При определяне размера на финансовите корекции се отчитат характерът и тежестта на нарушението и финансовото му отражение.

**4.** Редът за извършване на финансови корекции е, както следва:

4.1.) УО на ОПДУ уведомява писмено бенефициента за съществуващо съмнение за нарушение, за което предстои да бъде извършена финансова корекция, като посочва категорията нарушение, нормативните разпоредби, които са нарушени, и мотивира избрания метод за определяне на корекцията, както и нейния размер;

4.2.) в срок до 10 работни дни от датата на получаване на уведомлението бенефициентът може да представи своите коментари, бележки и/или допълнителни документи, с които да мотивира възражение срещу извършването на финансова корекция или срещу нейния размер;

4.3.) в срок до 5 работни дни от получаването на възражението УО на ОПДУ мотивира неговото приемане или отхвърляне, за което писмено уведомява бенефициента;

4.4.) в случай, че възражението на бенефициента бъде прието изцяло или частично, УО на ОПДУ не извършва финансова корекция или коригира нейния размер.

**5.** Когато УО на ОПДУ извършва финансова корекция преди изплащане на безвъзмездната финансова помощ, корекцията се приспада пропорционално от размера на верифицираните разходи, включени в съответното искане за плащане от бенефициента.

**6.** В случай, че корекцията се извършва след изплащане на безвъзмездната финансова помощ, УО на ОПДУ предприема незабавни действия за събиране на сумите, подлежащи на възстановяване, като изпраща покана до бенефициента за доброволно изпълнение на задължението в 14-дневен срок от получаване на поканата.

6.1.) Поканата за доброволно изпълнение на задължението съдържа информация за нарушението, правното основание за извършване на финансовата корекция, размера на дължимите суми, срока за възстановяването им, данни за банковата сметка, по която да бъдат възстановени, както и реда за уведомяване на УО на ОПДУ от бенефициента за доброволно възстановените суми. В поканата се посочват и възможните санкции и последващи процедури, в случай че изискването за възстановяване на дължимите суми не бъде изпълнено в указания срок.

6.2.) В случай, че бенефициентът не възстанови дължимите суми в указания му срок, УО на ОПДУ предприема действия за възстановяване чрез:

1. прихващане на дължимите суми от последващи плащания по договора или заповедта за безвъзмездна финансова помощ, в случай че са налице такива;

2. упражняване на правата по учредени/издадени от бенефициента обезпечения по договора за безвъзмездна финансова помощ, и/или

3. уведомяване на Националната агенция за приходите за предприемане на действия по принудително изпълнение.

**7.** Наложените финансови корекции не се възстановяват от бенефициента, когато:

7.1. възложителят е спазил разпоредбите на приложимия нормативен акт по смисъла на чл. 2, ал. 1, т. 1 или 2 от Методологията, по реда на който е възложена конкретната обществена поръчка или договор;

7.2. в случаите, когато за констатираното нарушение има влязло в сила решение на Комисията за защита на конкуренцията (КЗК) или на Върховния административен съд (ВАС) по отношение на конкретен акт и действие или бездействие на възложителя в хода на провеждане на процедурата за обществена поръчка, с което възложителят се е съобразил;

7.3. в случаите, когато се констатират нарушения в обявлението или документацията за възлагане на обществена поръчка, които са били предмет на произнасяне на КЗК или на ВАС, съгласно което не е установено нарушение;

7.4. бенефициентът се е съобразил с конкретно указание или препоръка на Управляващия орган или Агенцията за обществени поръчки (АОП), което впоследствие е довело до налагане на финансова корекция.

**8.** В случаите по т. 7УО на ОПДУ не намалява стойността на безвъзмездната финансова помощ, предоставена на бенефициента, с размера на наложената корекция, а извършва финансовата корекция, като намалява стойността на допустимите разходи по засегнатия договор, включени в доклад по сертификация и декларация за допустимите разходи.

**9.** УО на ОПДУ предприема действия за преразглеждане на извършената финансова корекция, когато при проверка на Сертифициращия или Одитния орган се установи, че извършената финансова корекция е в завишен размер или не е следвало да бъде извършвана.

**10.** УО на ОПДУ предприема действия за преразглеждане на извършената финансова корекция, когато при проверка на Сертифициращия или Одитния орган се установи, че извършената финансова корекция е в занижен размер. В този случай УО на ОПДУ предприема действия за възстановяване от страна на бенефициента на неправомерно изплатените суми.